6α. ΒΑΣΙΛΙΚΟΝ ΔΙΑΤΑΓΜΑ της 20 Νοεμ./3 Δεκ. 1940 Περί εκτελέσεως του Α.Ν. 2326/1940 «περί Ταμείου Συντάξεων Μηχανικών και Εργοληπτών Δημοσίων Έργων». Έχοντες υπ’ όψιν τας διατάξεις της παρ. 3 του άρθρ. 6 του υπ’ αριθ. 2326/1940 Α. Νόμου «περί Ταμείου Συντάξεων Μηχανικών και Εργοληπτών Δημοσίων Έργων», προτάσσει του Ημετέρου επί της Συγκοινωνίας Υπουργού, μετά γνώμην του Διοικητικού Συμβουλίου του ως άνω Ταμείου και την υπ’ αριθ. 681 ε.ε. σύμφωνον γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Οι μέτοχοι του Ταμείου Συντάξεων Μηχανικών και Εργοληπτών Δημοσίων Έργων της κατηγορίας της παρ. 2 του άρθρ. 6 του υπ’ αριθ. 2326/1940 Α. Νόμου διαιρούνται εις τρεις κλάσεις. 2.Η πρώτη κλάσις περιλαμβάνει τους υπαλλήλους τους λαμβάνοντας μισθόν τριών χιλιάδων και άνω, η δευτέρα τους λαμβάνοντας μισθόν κατώτερον των τριών χιλιάδων και τρίτη το υπηρετικόν προσωπικόν του Ταμείου. Άρθρ.2.-Οι μέτοχοι της πρώτης κλάσεως πληρώνουσι προς το Ταμείον λόγω εισφοράς μηνιαίως δραχμάς εκατόν, οι της δευτέρας εβδομήκοντα πέντε και οι της τρίτης δραχμάς πεντήκοντα, πάντες δε υπόκεινται επιπροσθέτως και εις την εισφοράν του εδ. ι΄ της παρ. 1 του άρθρ. 7 του υπ’ αριθ. 2326/2940 Α. Νόμου. Σελ. 200(α) Τεύχος 709-Σελ. 98 Βλ. ήδη σχόλιον υπό το άρθρ. 7 παρ. 1 εδ. α΄ Α.Ν. 2326/1940. Άρθρ.3.-Οι μέτοχοι της προκειμένης κατηγορίας πληρώνουσιν επίσης προς το Ταμείον, ως και οι λοιποί μέτοχοι, δραχμάς (πεντακοσίας) δι’ αναγνώρισιν γάμου εντός έτους από της τελέσεως τούτου ή από του χρόνου καθ’ ον κατέστησαν μέτοχοι. Βλ. σχόλιον υπό του εδ. θ΄ παρ. 1 άρθρ. 7 Α.Ν. 2326/1940. Άρθρ.4.-Δια την αναγνώρισιν της προϋπηρεσίας των μετόχων της προκειμένης κατηγορίας οι μεν της πρώτης κλάσεως πληρώνουσι προς το Ταμείον ό,τι και οι λοιποί μέτοχοι, οι δε της δευτέρας τα δύο τρίτα και οι της τρίτης το ήμισυ. Άρθρ.5.-Ως προς τον χρόνον καταβολής, τον τρόπον εισπράξεως και την τοκοδοσίαν πασών των άνω εισφορών των μετόχων της προκειμένης κατηγορίας, εφαρμόζεται ό,τι και επί των λοιπών μετόχων του Ταμείου. Εις το Ημέτερον επί της Συγκοινωνίας Υπουργόν ανατίθεμεν την δημοσίευσιν και εκτέλεσιν του παρόντος. 